CELEX: 32020R1397
Language: hu
Date: 2020-10-05 00:00:00
Title: A Bizottság (EU) 2020/1397 végrehajtási rendelete (2020. október 5.) az Escherichia coli FERM ABP-10641 által termelt L-izoleucin tápértékkel rendelkező adalékanyagként való engedélyezésének megújításáról, felhasználásának kiterjesztéséről, a Corynebacterium glutamicum KCCM 80189 által termelt L-izoleucin valamennyi állatfaj takarmány-adalékanyagaként történő engedélyezéséről, valamint az 348/2010/EK rendelet hatályon kívül helyezéséről (EGT-vonatkozású szöveg)

6.10.2020   
               
               
                  HU
               
               
                  Az Európai Unió Hivatalos Lapja
               
               
                  L 324/19
               
            
         A BIZOTTSÁG (EU) 2020/1397 VÉGREHAJTÁSI RENDELETE
         (2020. október 5.)
         az Escherichia coli FERM ABP-10641 által termelt L-izoleucin tápértékkel rendelkező adalékanyagként való engedélyezésének megújításáról, felhasználásának kiterjesztéséről, a Corynebacterium glutamicum KCCM 80 189 által termelt L-izoleucin valamennyi állatfaj takarmány-adalékanyagaként történő engedélyezéséről, valamint az 348/2010/EK rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.
                  
               
                     (2)
                  
                  
                     A 348/2010/EK bizottsági rendelet (2) 10 évre engedélyezte az Escherichia coli FERM ABP-10641 által termelt L-izoleucin valamennyi állatfaj takarmány-adalékanyagaként történő felhasználását.
                  
               
                     (3)
                  
                  
                     Az 1831/2003/EK rendelet 14. cikkének megfelelően kérelmet nyújtottak be az Escherichia coli FERM ABP-10641 által termelt L-izoleucin valamennyi állatfaj takarmány-adalékanyagaként való engedélyezésének megújítása iránt, az adalékanyagnak a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba történő besorolását kérelmezve. A kérelemhez csatolták az 1831/2003/EK rendelet 14. cikkének (2) bekezdésében előírt adatokat és dokumentumokat. A kérelemben – az 1831/2003/EK rendelet 7. cikkével összhangban – kérték az Escherichia coli FERM ABP-10641 által termelt L-izoleucin ivóvízben történő felhasználásának engedélyezését a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportban valamennyi állatfajra vonatkozóan, valamint annak takarmányban való felhasználhatóságát az „érzékszervi tulajdonságokat javító adalékanyagok” adalékanyag-kategóriában és az „aromaanyagok” funkcionális csoportban. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
                  
               
                     (4)
                  
                  
                     Az 1831/2003/EK rendelet 7. cikkének megfelelően kérelmet nyújtottak be a Corynebacterium glutamicum KCCM 80 189 által termelt L-izoleucin valamennyi állatfaj takarmányban és ivóvízben használt takarmány-adalékanyagaként történő engedélyezésére vonatkozóan. A kérelem a Corynebacterium glutamicum KCCM 80 189 által termelt, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba sorolandó L-izoleucin valamennyi állatfaj takarmány-adalékanyagaként történő engedélyezésére vonatkozik. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
                  
               
                     (5)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2020. január 28-i véleményeiben (3) (4) megállapította, hogy az Escherichia coli FERM ABP-10641 által termelt L-izoleucin, illetve a Corynebacterium glutamicum KCCM 80 189 által termelt L-izoleucin a javasolt felhasználási feltételek mellett nincs káros hatással sem az állatok, sem a fogyasztók egészségére, sem pedig a környezetre. Megállapította továbbá, hogy az Escherichia coli FERM ABP-10641 által termelt L-izoleucin belélegezve veszélyes az adalékanyag felhasználóira nézve. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen a szóban forgó adalékanyag felhasználóira gyakorolt káros hatások megelőzése érdekében. A Corynebacterium glutamicum KCCM 80 189 által termelt L-izoleucinnel kapcsolatban nem állapítottak meg káros hatásokat a felhasználók biztonságára nézve. A Hatóság megállapította továbbá, hogy az adalékanyag a nem kérődzők számára az izoleucin esszenciális aminosav hatékony forrása, és hogy a kiegészítésként adott L-izoleucin kérődzőkben való teljes mértékű hasznosulásához az anyagot védeni kell a bendőben való lebomlástól. A Hatóság aggodalmát fejezte ki az aminosav ivóvízen és takarmányon keresztül történő egyidejű alkalmazásának biztonságosságával kapcsolatban. Ugyanakkor nem javasolt maximális mennyiséget az L-izoleucin vonatkozásában. Ennek megfelelően az ivóvízen keresztül történő L-izoleucin-kiegészítés esetén helyénvaló figyelmeztetni a felhasználót arra, hogy az összes esszenciális és feltételesen esszenciális aminosav táplálékkal történő bevitelét figyelembe kell vennie.
                  
               
                     (6)
                  
                  
                     Az L-izoleucin aromaanyagként történő felhasználásának jobb ellenőrzése érdekében korlátozásokat és feltételeket kell előírni. Az L-izoleucin aromaanyagként történő felhasználása esetén az ajánlott tartalmat fel kell tüntetni a címkén. Amennyiben az anyag mennyisége meghaladja ezt a tartalmat, bizonyos információkat fel kell tüntetni az adalékanyag és az előkeverékek címkéjén. A Hatóság megállapítja, hogy az L-izoleucin aromaanyagként történő, ajánlott dózisban alkalmazott felhasználása esetén a hatásosság más módon történő bizonyítása nem szükséges. Az L-izoleucin aromaanyagként történő felhasználása ivóvízben nem engedélyezett. Az L-izoleucin aromaanyagként ivóvízben történő felhasználásának tilalma nem zárja ki annak vízzel bejuttatott takarmánykeverékben való felhasználásának lehetőségét.
                  
               
                     (7)
                  
                  
                     A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
                  
               
                     (8)
                  
                  
                     Az Escherichia coli FERM ABP-10641 és a Corynebacterium glutamicum KCCM 80 189 által termelt L-izoleucin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.
                  
               
                     (9)
                  
                  
                     Az Escherichia coli FERM ABP-10641 által termelt L-izoleucin takarmány-adalékanyagként való engedélyezésének az e rendelet mellékletében megállapított feltételek szerinti megújításából kifolyólag az 348/2010/EK rendeletet hatályon kívül kell helyezni.
                  
               
                     (10)
                  
                  
                     Mivel semmilyen biztonsági ok nem indokolja az Escherichia coli FERM ABP-10641 által termelt L-izoleucin engedélyezési feltételeire vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezés megújításából adódó új követelmények teljesítésére.
                  
               
                     (11)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            
               (1)   Az Escherichia coli FERM ABP-10641 által termelt, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó L-izoleucinre megadott engedély a mellékletben meghatározott feltételek mellett – az ivóvízben történő felhasználásra kiterjesztve – megújításra kerül.
               A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó, az Escherichia coli FERM ABP-10641 által termelt L-izoleucin takarmány-adalékanyagként történő felhasználása a mellékletben meghatározott feltételek mellett engedélyezett.
            
            
               (2)   A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó, a Corynebacterium glutamicum KCCM 80 189 által termelt L-izoleucin takarmány-adalékanyagként való felhasználása a mellékletben meghatározott feltételek mellett engedélyezett.
            
         
         
            2. cikk
            
               (1)   Az Escherichia coli FERM ABP-10641 által termelt L-izoleucin és az azt tartalmazó előkeverékek, amelyeket 2021. április 26. előtt állítottak elő és címkéztek a 2020. október 26. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.
            
            
               (2)   Az Escherichia coli FERM ABP-10641 által termelt L-izoleucint tartalmazó takarmány-alapanyagok és takarmánykeverékek és az azt tartalmazó előkeverékek, amelyeket 2021. október 26. előtt állítottak elő és címkéztek a 2020. október 26. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat élelmiszer-termelő állatok takarmányozására szánják.
            
            
               (3)   Az Escherichia coli FERM ABP-10641 által termelt L-izoleucint tartalmazó takarmány-alapanyagok és takarmánykeverékek és az azt tartalmazó előkeverékek, amelyeket 2022. október 26. előtt állítottak elő és címkéztek a 2020. október 26. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat nem élelmiszer-termelő állatok takarmányozására szánják.
            
         
         
            3. cikk
            A 348/2010/EU rendelet hatályát veszti.
         
         
            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. október 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Bizottság 348/2010/EU rendelete (2010. április 23.) az L-izoleucin valamennyi állatfaj takarmány-adalékanyagaként való engedélyezéséről (HL L 104., 2010.4.24., 29. o.).
         
            (3)  EFSA Journal 2020;18(2):6022.
         
            (4)  EFSA Journal 2020;18(2):6021.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        mg/kg 12 %-os nedvességtartalmú teljes értékű takarmányban
                     
                  
                        
                           Kategória: tápértékkel rendelkező adalékanyagok. Funkcionális csoport: aminosavak, sóik és analógjaik.
                        
                     
                  
                        3c381
                     
                     
                        -
                     
                     
                        L-izoleucin
                     
                     
                        
                           Az adalékanyag összetétele:
                        
                        Por, legalább 93,4 %-os L-izoleucin-tartalommal (szárazanyagra vetítve)
                     
                     
                        Valamennyi állatfaj
                     
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    Az L-izoleucin forgalomba hozatala és készítmények adalékanyagaként való felhasználása megengedett.
                                 
                              
                                    2.
                                 
                                 
                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel és vízzel szembeni stabilitást.
                                 
                              
                                    3.
                                 
                                 
                                    Az adalékanyag ivóvízen keresztül felhasználható.
                                 
                              
                                    4.
                                 
                                 
                                    Az adalékanyag és az előkeverék címkéjén fel kell tüntetni a következőt:
                                    
                                                —
                                             
                                             
                                                „Az L-izoleucinnel– különösen ivóvízen keresztül – történő kiegészítés esetén az egyensúlyhiányok elkerülése végett az összes esszenciális és feltételesen esszenciális aminosav táplálékkal történő bevitelét figyelembe kell venni.”
                                             
                                          
                                                —
                                             
                                             
                                                L-izoleucin-tartalom
                                             
                                          
                              
                                    5.
                                 
                                 
                                    Az adalékanyag endotoxintartalmának és porképző képességének olyannak kell lennie, hogy az endotoxinexpozíció legfeljebb 1 600  IU endotoxin/légköbméter értékre korlátozódjon  (3).
                                 
                              
                                    6.
                                 
                                 
                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belégzésből fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel kell használni.
                                 
                              
                     
                        2030. október 26.
                     
                  
                        
                           A hatóanyag jellemzése:
                        
                        Az Escherichia coli FERM ABP-10641 baktériummal való fermentáció útján előállított L-izoleucin
                        IUPAC-név: (2S,3S)-2-amino-3-metilpentánsav
                        Kémiai képlet: C6H13NO2
                        CAS-szám: 73-32-5
                     
                  
                        
                           Analitikai módszer  (1):
                        
                        A takarmány-adalékanyagban található L-izoleucin azonosítására:
                        
                                    —
                                 
                                 
                                    a Food Chemicals Codex L-izoleucinről szóló monográfiája
                                 
                              A takarmány-adalékanyagban található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD), vagy
                                 
                              
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS)
                                 
                              Az előkeverékekben található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD), vagy
                                 
                              
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS), 152/2009/EK bizottsági rendelet (2) (III. melléklet, F. pont)
                                 
                              A takarmánykeverékekben és a takarmány-alapanyagokban található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS), 152/2009/EK bizottsági rendelet (III. melléklet, F. pont)
                                 
                              A vízben található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS)
                                 
                              
                  
                        3c383
                     
                     
                        -
                     
                     
                        L-izoleucin
                     
                     
                        
                           Az adalékanyag összetétele:
                        
                        Por, legalább 90 %-os L-izoleucin-tartalommal
                     
                     
                        Valamennyi állatfaj
                     
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    Az L-izoleucin forgalomba hozatala és készítmények adalékanyagaként való felhasználása megengedett.
                                 
                              
                                    2.
                                 
                                 
                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel és vízzel szembeni stabilitást.
                                 
                              
                                    3.
                                 
                                 
                                    Az adalékanyag ivóvízen keresztül felhasználható.
                                 
                              
                                    4.
                                 
                                 
                                    Az adalékanyag és az előkeverék címkéjén fel kell tüntetni a következőt:
                                    
                                                —
                                             
                                             
                                                „Az L-izoleucinnel– különösen ivóvízen keresztül – történő kiegészítés esetén az egyensúlyhiányok elkerülése végett az összes esszenciális és feltételesen esszenciális aminosav táplálékkal történő bevitelét figyelembe kell venni.”
                                             
                                          
                                                —
                                             
                                             
                                                L-izoleucin-tartalom
                                             
                                          
                              
                     
                        2030. október 26.
                     
                  
                        
                           A hatóanyag jellemzése:
                        
                        A Corynebacterium glutamicum KCCM 80189 baktériummal való fermentáció útján előállított L-izoleucin
                        IUPAC-név: (2S,3S)-2-amino-3-metilpentánsav
                        Kémiai képlet: C6H13NO2
                        CAS-szám: 73-32-5
                     
                  
                        
                           Analitikai módszer (1):
                        
                        A takarmány-adalékanyagban található L-izoleucin azonosítására:
                        
                                    —
                                 
                                 
                                    a Food Chemicals Codex L-izoleucinről szóló monográfiája
                                 
                              A takarmány-adalékanyagban található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD), vagy
                                 
                              
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS)
                                 
                              Az előkeverékekben található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD), vagy
                                 
                              
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS), 152/2009/EK bizottsági rendelet (III. melléklet, F. pont)
                                 
                              A takarmánykeverékekben és a takarmány-alapanyagokban található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS), 152/2009/EK bizottsági rendelet (III. melléklet, F. pont)
                                 
                              A vízben található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS)
                                 
                              
                  
                        
                           Kategória: érzékszervi tulajdonságokat javító adalékanyagok. Funkcionális csoport: aromaanyagok
                        
                     
                  
                        3c381
                     
                     
                        -
                     
                     
                        L-izoleucin
                     
                     
                        
                           Az adalékanyag összetétele:
                        
                        Por, legalább 93,4 %-os L-izoleucin-tartalommal (szárazanyagra vetítve)
                     
                     
                        Valamennyi állatfaj
                     
                     
                         
                     
                     
                        -
                     
                     
                        -
                     
                     
                        
                                    1.
                                 
                                 
                                    Az L-izoleucin forgalomba hozatala és készítmények adalékanyagaként való felhasználása megengedett.
                                 
                              
                                    2.
                                 
                                 
                                    Az adalékanyag előkeverék formájában keverendő bele a takarmányba.
                                 
                              
                                    3.
                                 
                                 
                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    4.
                                 
                                 
                                    Az adalékanyag címkéjén fel kell tüntetni a következőket: „12%-os nedvességtartalmú teljes értékű takarmány ajánlott legnagyobb hatóanyag-tartalma: 25 mg/kg.”
                                 
                              
                                    5.
                                 
                                 
                                    Az előkeverékek címkéjén fel kell tüntetni a hatóanyag funkcionális csoportját, azonosító számát, megnevezését és hozzáadott mennyiségét, amennyiben a 12 %-os nedvességtartalmú teljes értékű takarmányban a hatóanyag hozzáadott mennyisége meghaladja a 25 mg/kg-ot.
                                 
                              
                                    6.
                                 
                                 
                                    Az adalékanyag endotoxintartalmának és porképző képességének olyannak kell lennie, hogy az endotoxinexpozíció legfeljebb 1 600  IU endotoxin/légköbméter értékre korlátozódjon (3).
                                 
                              
                                    7.
                                 
                                 
                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belégzésből fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel kell használni.
                                 
                              
                     
                        2030. október 26.
                     
                  
                        
                           A hatóanyag jellemzése:
                        
                        Az Escherichia coli FERM ABP-10641 baktériummal való fermentáció útján előállított L-izoleucin
                        IUPAC-név: (2S,3S)-2-amino-3-metilpentánsav
                        Kémiai képlet: C6H13NO2
                        CAS-szám: 73-32-5
                     
                  
                        
                           Analitikai módszer
                            (1):
                        A takarmány-adalékanyagban található L-izoleucin azonosítására:
                        
                                    —
                                 
                                 
                                    a Food Chemicals Codex L-izoleucinről szóló monográfiája
                                 
                              A takarmány-adalékanyagban található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD), vagy
                                 
                              
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS)
                                 
                              Az előkeverékekben található izoleucin mennyiségének meghatározására:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD), vagy
                                 
                              
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-VIS), 152/2009/EK bizottsági rendelet (III. melléklet, F. pont)
                                 
                              
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports
            
               (2)  A Bizottság 152/2009/EK rendelete (2009. január 27.) a takarmányok hatósági ellenőrzése során alkalmazott mintavételi és vizsgálati módszerek megállapításáról (HL L 54., 2009.2.26., 1)
            
               (3)  Az adalékanyag endotoxinszintje és porképző képessége alapján, az EFSA által használt módszer (EFSA Journal 2020;18(2):6022) szerint kiszámított expozíció; analitikai módszer: Európai Gyógyszerkönyv 2.6.14. (bakteriális endotoxinok).